સામાન્ય રીતે ફિલ્મોમાં પહેલાં પાત્રો નક્કી થાય, એ પછી એ કેવી રીતે વર્તશે એ નક્કી થાય. અહીં છપ્પન વૉટ્સઍપ ગ્રુપોના ઍડ્મિન જેવા સાજિદ-ફરહાદે પોતાના મોબાઇલ ફોનમાં વહેતા જોક્સને આધારે પાત્રો તૈયાર કયાર઼્ છે. જેમ કે લંડનમાં જ મોટી થઈ હોવા છતાં ત્રણેય હિરોઇનો તમામ અંગ્રેજી વાક્યોનું હિન્દી ટ્રાન્સલેશન કરે છે. હમ લોગ બચ્ચે નહીં બના રહે મતલબ કે વી આર નૉટ કિડિંગ, બાહર લટકતે હૈં યાને કે હૅન્ગ આઉટ, સાંઢ કી આંખ માર દી એટલે હિટ ધ બુલ્સ આઇ. જો તમને આમાં હસવું ન આવ્યું હોય તો ડોન્ટ વરી. કન્યાઓના પપ્પાના જોક્સ ટ્રાય કરો. એ બિચારા આજે પણ ત્રણ વર્ષ પહેલાંના જોક્સમાં અટકેલા છે: આદમી સીધા હોના ચાહિએ, ઉલ્ટા તો તારક મેહતા કા ચશ્મા ભી હૈ, સંસ્કાર બડે હોને ચાહિએ, છોટા તો ભીમ ભી હૈ... વળી ડિરેક્ટરો કેવા સારા કે આમાંથી અમુક જોક્સ તેમને કદાચ હાઈ લેવલના લાગ્યા હશે એટલે એને સમજાવ્યા પણ છે.